Kort før klokken 6 lørdag morgen blev beredskabet i Frederikshavn kaldt ud til en brand i et sommerhus på Mågevej i Sæby. På trods af at beredskabet skulle køre ad små tilsneede sommerhusveje, nåede man forholdsvis hurtigt frem med slukningskøretøjerne. Men huset stod ikke til at redde. Der stod meterhøje flammer op af sommerhuset, som endte med at brænde ned til grunden. Tilsyneladende opstod branden på grund af fejl i nogle tekniske installationer. Der var ingen i sommerhuset, da branden opstod. Ejeren har fået besked om, at hans hus er udbrændt.

Opsummering:
Tekniske installationer var årsag til sommerhusbrand i Sæby.